Nieu-Seeland kies Zimbabwiër vir WB | Maroela Media
Colin de Grandhomme. Foto: Cricinfo.
Vier jaar gelede het Nieu-Seeland Suid-Afrikaanse harte gebreek toe hulle vir die eindstryd van die 2015 Wêreldbeker gekwalifiseer het.
Die Johannesburgse Kiwi-speler, Grant Elliot, het destyds vir Dale Steyn vir 'n ses oor sy kop geslaan om die halfeindstryd op 'n dramatiese wyse vir die Nieu-Seelanders te wen.
Elliot het by St Stithians gematrikuleer en het in 2001 besluit om sy kriekethorison na Nieu-Seeland verbreed. In 2008 het hy sy toetsdebuut gemaak en sewe jaar later het hy toegesien dat sy aangenome land vir hul eerste WB-eindstryd kwalifiseer.
Nou het die Kiwi's nóg 'n Suider-Afrikaanse speler in hul Wêreldbeker-groep.
Die 32-jarige Colin de Grandhomme in hul groep van 15 speler gekies.
De Grandhomme is in Zimbabwe gebore en het 13 wedstryde vir die buurland se junior spanne gespeel – waaronder 'n onvergeetlike Zimbabwiese sege teen Australië in die o.19 Wêreldbeker.
Hy het reeds 17 toetse en 28 eendagwedstryde vir Nieu-Seeland gespeel en word as een van die Kiwi's se gevaarmanne gereken. Sy kolftreftempo in eendagkrieket is 110.47 en hy neem gereeld belangrike paaltjies met sy medium/vinnige aflewerings.
De Grandhomme speel ook tans saam met AB de Villiers en Virat Kohli vir die Royal Challengers Bangalore (RCB) in die Indiese Premier Liga. RCB het tot dusver vier wedstryde in 'n ry verloor.
Nieu-Seeland is die eerste land wat hul Wêreldbeker-groep bekendmaak.
Nieu-Seeland se span bestaan uit: Kane Williamson (kaptein), Ross Taylor, Tom Latham, Tom Blundell, Mitchell Santner, Colin de Grandhomme, Lockie Ferguson, Tim Southee, Trent Boult, Colin Munro, Ish Sodhi, Henry Nicholls, Martin Guptill, Matt Henry, Jimmy Neesham.
NZ is altyd gevaarlik in die World Cup. Kan nie wag om te hoor wat gaan Faf en die Proteas se verskoning gaan wees dié jaar nie…die reen(waar ons span nie die som kon maak nie soos teen SL) die pitch? die ipl (dat spelers moeg is) steyn wat "seer"het, die veld, die umpires? wat gaan die jaar se choke verskoning wees. India of Engeland wat gaan vat die jaar.